Dr. Marisse Venter bring hoop vir vroue in hul donkerste uur | SARIE
FOTO: Phyllise Green
Daar is mans ook in die sentrum se span van sestien spesialiste. Maar dis tog 'n ander energie wanneer jy as vrou met sulke pasiënte werk, sê Marisse. "Die gemeenskap stel hoë eise aan 'n vrou en ons is dikwels baie krities oor onsself. Wanneer jy goed lyk, voel jy ook sommer beter oor jouself. Mans verstaan dit nie altyd nie. 'n Pasiënt wat positief is, hanteer die kankerbehandeling beter en herstel vinniger van die chirurgie en rekonstruksie.''
Marisse en narkotiseur dr. Sean Chetty doen ook gratis rekonstruksies vir minder bevoorregte vroue by die Netcare Rand- en Milpark-hospitaal. Die vroue betaal net die teater- en hospitaal-koste en kry dit teen 'n laer prys. "Elke vrou het die reg op borste waarmee sy gelukkig is. Daar is altyd 'n manier hoe ons kan help. Daar ís lewe ná borskanker."
Twee vroue inspireer haar: Haar ma, Stephané, en prof. Benn. ''By hulle het ek geleer: Huil as jy alleen is. Dan staan jy op … en gaan aan.''
Heike du Toit
Dr Venter en Dr Benn is so AWESOME…. Hulle gee mens hoop, hulle het altyd n happy positiewe vibe …. hulle is instrumente van God … Ware engele …. Dankbaar vir sulke goeie dokters .